Noen britiske Sherman ble modifisert ved å bytte ut kanonen med en britisk 17-punder (76,2 mm); denne varianten ble kjent som Sherman Firefly. Kanonen hadde allerede vist seg effektiv i 1943 i Afrika, da som panservernkanon. Fra 1944 hadde britiske pansereskadroner en Firefly per tropp med fire Sherman. Da Sherman senere ble erstattet av Cromwell, så ble Firefly beholdt i tjeneste fram til Comet kom. En type pilammunisjon ble utviklet for 17-punderen, noe som gjorde den enda mer effektiv. Britene forsøkte å tilby amerikanerne 17-punderen, men de takket nei.